text: Mænd og kvinder deler stue
  15 oktober 2013 kl. 10.23
  På regionshospitalet i Horsens skal pladsen udnyttes bedst muligt. Derfor kan mænd og kvinder nu ligge på samme stue - hvis de ikke har noget imod det.
  En pårørende til en indlagt kvinde påtalte forleden i Horsens Folkeblad, at det er uetisk og respektløst at placere mænd og kvinder på samme stue. Men sådan har det været det seneste års tid på fire seng-stuerne på en kirurgisk afdeling - i nogle tilfælde også om natten. Det er åbenbart foregået upåagtet - indtil forleden.
  Hospitalsdirektør Lisbeth Holsteen Jessen beklager i Horsens Folkeblad, hvis nogen har følt sig beklemt ved situationen. Hun oplyser, at ideen om de blandede stuer opstod, fordi der manglede sengepladser, hvis man holdt fast i opdelingen i mande- og kvinde-stuer.
  Nu er ideen afprøvet, og den indebærer visse fordele, siger hospitalsdirektøren. Bl.a. indstiller patienterne sig mentalt på at komme hurtigt hjem.
  Hun forsikrer, at patienterne bliver spurgt, om de har noget imod at ligge på en blandet stue. De bliver ikke presset til det. Andre afdelinger på sygehuset overvejer nu, om de skal gøre som på kirurgisk afdeling.
  Nu er ideen afprøvet, og den indebærer visse fordele, siger hospitalsdirektøren. Bl.a. indstiller patienterne sig mentalt på at komme hurtigt hjem.
  Hun forsikrer, at patienterne bliver spurgt, om de har noget imod at ligge på en blandet stue. De bliver ikke presset til det. Andre afdelinger på sygehuset overvejer nu, om de skal gøre som på kirurgisk afdeling.
  